monográfia: A tűz
Hajnóczy Péter, iratgyűjtő kéziratokkal, újságkivágatokkal, könyvkivágásokkal, borítékkal HP00090
Péter Hajnóczy, documents, HP00090
Sértetlen iratgyűjtő kéziratokkal, újságkivágatokkal, könyvkivágásokkal. A fedlapon a kék tollal írt cím autográf. Az újságok alapján a gyűjtemény az 1970-es évek elején keletkezhetett. A Szegedi Hajnóczy Péter Hagyatékgondozó Műhely minden dokumentumot jelzettel látott el.
A mappa dokumentumai: 1. az Élet és Irodalom 1972. január 8-i számának 5. oldaláról Erdélyi János fotója; 2. Magyar Hírlap 1971. február 23-i számának 5–8. oldalai; 3. Paris Match című kis méretű karikatúra újságkivágatra ragasztva, az újságkivágat és a karikatúra forrása ismeretlen; 4. a Képes Ifjúság egy számának 19–20. oldalai (feltehetően az 1969 és 1973 között megjelent számok valamelyikéből), a 19. oldalon interjú Juhász Ferenccel, az egyik kérdés kék tollal aláhúzva, a lap alján ugyancsak kék tollal írt autográf jegyzetek: Blake, Ady, Kleist, Trakl, Hölderlin, Beatles–, a 20. oldalon kék tollal aláhúzott részlet A brazil film és a kínzás című cikkben; 5. Gruber Béla festőművész emlékkiállítása c. cikk újságkivágaton ismeretlen forrásból; 6. „Házasságát felbontjuk” című jegyzetelt cikk a hazai válások témájában ismeretlen forrásból kitépett újságlapokon; 7. a Tükör 1972. április 4-i számának 7–10. oldalai; 8. Erdélyi János rajza újságkivágaton ismeretlen forrásból
9. nagy méretű tépett boríték kék tollal írt autográf feliratokkal: Ady, József Attlla [sic!], Martinovics, Darwin, Swift – Szerény javaslat; 10. József Attila Világosítsd föl című verse kék tollal írt autográf kéziratban; 11. Ady Endre Város megvétele után (A condottiere búcsúja) (1912) és Elbocsátó, szép üzenet (1913) című versei kitépett könyvlapokon az Ifjúsági Könyvkiadó 1955-ös Ady Endre válogatott versei című kiadásából (171–174. oldalak); 12. az Élet és Irodalom 1970. szeptember 26-i számának 15–16 oldala, a 16. oldalon kék tollal kiemelve Bajor Nagy Ernő Búcsú Csatkán című riportjának 5–6. bekezdése; 13. a Veszprémi Napló 1970. augusztus 16-i számának 3–4. kitépett, hiányos oldalai, a 3. oldalon a Lakótelep – 60 holdon című cikk részlete (a részlet alcíme: Községnyi lakás egy házban), a 4. oldalon a Kinek van igaza? Szilikózis után című cikk részlete; 14. a Népszabadság 1972. március 19-i vasárnapi mellékletének 9–10. oldalai, rajta Sólyom József Szégyenfolt? című írása az öngyilkosságok témájában, a cikkben kék tollal írt kiemelések, a cím aláhúzva; 15. Pommac (svéd–finn alkoholmentes üdítőital) reklámja egy svéd nyelvű, nagy alakú, színes magazin kitépett lapján, a másik oldalon Anyák napi torta; 16. a Magyar Nemzet 1970. október 21-i számának 8. oldaláról kitépett Meghiúsult segítség című olvasói levél, a feladó, Makai István fiának történetről, aki a levélíró szerint hiába adta fel csomagját a tiszai árvízkárosultaknak, a csomagot a posta négy hónap után kézbesítetlenül visszahozta és 16 forint kézbesítési díjat is kért; 17. Vim clorex súrolópor reklámja olasz nyelvű, nagy alakú, színes magazin kitépett lapján, a másik oldalon fehérneműreklám; 18. kék tollal írt levélrészlet francia kockás tépett füzetlapon újságkivágatra ragasztva, a kézírás nem autográf, az újságlap forrása ismeretlen, a papíron átüt a ragasztó; 19. a Magyar Nemzet 1972. június 16-i számának 4. oldaláról a folyóiratszemle Jelenkorról szóló része kivágatban, a téma a Jelenkor júniusi számában megjelent Bertha Bulcsu-féle Illés Endre-interjú; 20. Híradó: a Belkereskedelmi Szállítási Vállalat dolgozóinak lapja 1969. augusztusi száma (II. évfolyam, 6. szám) egy példányban: az 5. oldalon kék tollal bekarikázva Kárpáti József Fát hord és szenet című verse
Ez a jelzet hiányzik. Feltehetően az egyik nagy alakú, színes magazinlaphoz tartozik (ld. annotáció: 17. Vim clorex súrolópor reklámja olasz nyelvű, nagy alakú, színes magazin kitépett lapján, a másik oldalon fehérneműreklám), de a magazinlap egyik oldalán sem látszik, vagy eleve rá sem írták, mert a felület csillog, a fehérneműreklám oldalán a háttér fekete.